Diari Oficial de la Generalitat Valenciana


Sumari del DOGV 2208, del 16-02-1994 (1994/830544)

ORDRE de 29 de desembre de 1993, de la Conselleria d'Educació i Ciència, per la qual s'acorda l'extinció de l'autorització per cessament d'activitats docents en el nivell d'Educació Pre-escolar del centre docent privat Luz Casanova de València.
----------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/12/29/(4)/dof/vci/html**

### Dades del document

Número de DOGV
:   2208

Data del DOGV
:   16-02-1994

Secció del DOGV
:   DISPOSICIONS GENERALS

Número del document
:   1994/830544


Data del document
:   29-12-1993

Organisme emissor
:   Conselleria de Educació i Ciència

Tipus de document
:   Ordre

ORDRE de 29 de desembre de 1993, de la Conselleria d'Educació i Ciència, per la qual s'acorda l'extinció de l'autorització per cessament d'activitats docents en el nivell d'Educació Preescolar del centre docent privat Luz Casanova de València. [94/0718]  
Examinat l'expedient incoat a instància de Pilar Enzunza Zorrozua, en representació de la Congregación de Damas Apostólicas del Sagrado Corazón de Jesús, entitat titular del centre docent privat Luz Casanova, amb domicili al carrer de Luz Casanova, 8, de València, amb número de codi 76653414, en que comunica el cessament d'activitats docents en el nivell d'Educació Preescolar de l'esmentat centre.  
Vist que la Direcció Territorial de Cultura i Educació de València ha tramitat l'expedient; que, a aquest, s'hi ha afegit la documentació exigida, i que hi consta l'informe corresponent de la Inspecció Educativa.  
Vist que l'esmentat centre va obtenir autorització per a impartir l'Educació Preescolar per a 1 unitat per l'Ordre Ministerial de 24 de setembre de 1974 (BOE de 23 d'octubre), i, posteriorment, per la Resolució de 16 de març de 1987, de la Direcció General d'Educació Bàsica, s'autoritzà l'ampliació d'1 unitat més, quedant el centre configurat amb 2 unitats d'Educació Preescolar amb capacitat per a 65 llocs escolars.  
Vist que per l'Ordre de 10 de març de 1976 (BOE de 26 de juny) l'esmentat centre va obtenir classificació definitiva per a 8 unitats d'Educació General Bàsica amb capacitat per a 320 llocs escolars.  
Vist que per l'Ordre de 6 de maig de 1992 de la Conselleria de Cultura, Educació i Ciència (DOGV de 24 de juny) va ser autoritzat definitivament per a impartir l'Educació Primària per a 8 unitats amb 200 llocs escolars.  
Atés que el centre ha deixat d'impartir els ensenyaments en el nivell d'Educació Preescolar tal com informa la Inspecció Educativa.  
Vist que el cessament d'activitats en el nivell d'Educació Preescolar no comporta cap perjudici greu per a l'interés públic.  
Vista la Llei Orgànica 1/1990, d'Ordenació General del Sistema Educatiu i el Reial Decret 332/92, de 3 d'abril, sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em confereix l'article 35 de la Llei de Govern Valencià,  
ORDENE  
únic  
L'extinció, d'acord amb els informes emesos, de l'autorització en el nivell d'Educació Preescolar per cessament d'activitats docents en aquest nivell del centre docent privat Luz Casanova de València, amb número de codi 23083937.  
DISPOSICIó ADDICIONAL  
Aquesta extinció donarà lloc a la corresponent inscripció de baixa, únicament en el nivell esmentat, en el Registre de Centres Docents de la Comunitat Valenciana.  
DISPOSICIó FINAL  
Contra aquesta ordre, que posa fi a la via administrativa, pot interposar-s'hi un recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs cal comunicar-lo prèviament al conseller d'Educació i Ciència, tal i com exigeix l'article 110.3 de la Llei 30/1992.  
València, 29 de desembre de 1993  
El conseller d'Educació i Ciència,  
JOAN ROMERO I GONZáLEZ


Còpia Permalink ELI